### VABILO

Zavod Ypsilon vabi k sodelovanju v projektu **#INNOVATE**, kjer bodo mladi iskali **inovativne poslovne rešitve** za tri različne izzive **s pomočjo mentorjev**, ki jim bodo svetovali pri razvoju ideje. Sodelujoči bodo imeli možnost osvojiti izlet v Beograd in glavno nagrado v višini 3500 EUR.

Projekt se bo izvajal od **2. do 11. oktobra 2018** v prostorih ABC Hub (spodnja etaža Emporiuma, BTC City Ljubljana).

**Izzivi** so naslednji:

* SMART CITIES (slv. pametna mesta)

Načrtuj mesto, v katerem bi rad živel! S pomočjo tehnologije najdi rešitve za izboljšanje kvalitete življenja ljudi v mestih - za boljšo mobilnost, komunikacijo, čistost, ... Možnosti je neskončno, bodi kreativen.

* SMART VILLAGES (slv. pametno podeželje)

Kako lahko izboljšamo kvaliteto življenja na podeželju in v manjših naseljih? Dosti je govora o pametnih mestih, vendar pa je veliko potenciala tudi zunaj - kako ga izkoristiti?

* SPORTS DATA

Privabi več gledalcev! Kako lahko dosežemo, da se več športnih navdušencev aktivno vključuje v športe, kot sta nogomet ali košarka? Kako merimo uspeh?

#CONNECT je zaključni dogodek celotnega projekta s posebnimi gosti, kjer bodo udeleženci iz petih držav predstavili svoj pitch pred strokovno komisijo, temu pa bo sledilo mreženje.
Dogodek bo 20. oktobra 2018 v Ljubljani.

CODE.INNOVATE.CONNECT je projekt, ki ga Zavod Ypsilon organizira skupaj s SAP Slovenija. Projekt je zasnovan v treh delih, **mladi od 16 do 30 leta** pa se lahko udeležijo enega ali več sklopov dogodka brezplačno.

Projekt CODE.INNOVATE.CONNECT je namenjen vsem, ki bi radi:

* se naučili programiranja,
* iskali nove business rešitve s pomočjo mentorjev,
* osvojili digitalna znanja in mehke veščine,
* spoznali enako misleče posameznike iz petih držav.

### PRIJAVE IN INFORMACIJE NA: <https://cicproject.org/business-challenges-awards/>

